155.
VÁLASZTÁS – volt is meg nem is (1979)

A budai Várhegy alatt
átvezető alagút Vérmező felőli oldalánál
játszódott le az eset. Rohamosan közeledett a bulgáriai
nyaralás ideje. Az OTP-fiók felé tartottam, hogy megnézzem
a valuta és devizaárfolyamokat. A portál előtt
hatalmas leaszfaltozott terület, fia lélek nem járt arra.
Könnyen észrevettem a földön
árválkodó pénztárcát. Megálltam
mellette, figyelmesen szétnéztem, majd miután ismét
meggyőződtem a terület kihaltságáról, a
bukszát zsebre vágtam. Megörültem a váratlan
ingyen pénznek. Benyitottam a fiók előterébe.
Ridiküljében mélyen belebújva kotorászó
nyugdíjas nénibe botlottam. Habozás nélkül a
zsebembe nyúltam és felmutattam az imént talált
pénztárcát:

– Ezt
tetszik keresni?